Návrh

ZÁKON
z ........ 2012,
ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony

Národná rada Slovenskej republiky sa uzniesla na tomto zákone:

Čl. I

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z. a zákona č. 512/2011 Z. z. sa mení a dopĺňa takto:

1.	V čl. 11 sa vypúšťa druhá veta a tretia veta.

2.	V § 1 odsek 2  znie:
„(2) Závislá práca je práca vykonávaná vo vzťahu nadriadenosti zamestnávateľa a podriadenosti zamestnanca, osobne zamestnancom pre zamestnávateľa, podľa pokynov zamestnávateľa, v jeho mene, za mzdu alebo odmenu.“.

3.	V § 1 ods. 3 sa vypúšťa druhá veta.

4.	V § 10 ods. 1 sa za slová „štatutárnych orgánov“ vkladajú slová „alebo členov štatutárnych orgánov“.

5.	V § 10 ods. 2 sa za slová „štatutárny orgán“ vkladajú slová „alebo člen štatutárneho orgánu“.

6.	 V § 13 sa za odsek 3 vkladá nový odsek 4, ktorý znie:
„(4) Zamestnávateľ nesmie bez vážnych dôvodov spočívajúcich v osobitnej povahe činností zamestnávateľa narúšať súkromie zamestnanca na pracovisku a v spoločných priestoroch zamestnávateľa tým, že ho sleduje, odpočúva, vykonáva záznam jeho telefonických hovorov, kontroluje elektronickú poštu bez toho, aby ho na to upozornil. Ak zamestnávateľ zavádza kontrolný mechanizmus, je povinný rozsah kontroly, spôsob jej uskutočnenia ako aj dobu jej trvania prerokovať so zástupcami zamestnancov, a ak u zamestnávateľa nepôsobia zástupcovia zamestnancov, je povinný o rozsahu kontroly, spôsobe jej uskutočnenia ako aj o dobe jej trvania informovať priamo zamestnancov.“.

Doterajšie odseky 4 a 5 sa označujú ako odseky 5 a 6. 

7.	V § 13 ods. 5 a 6 sa slová „odseku 3“ nahrádzajú slovami „odsekov 3 a 4“. 

8.	V § 17 ods. 2 sa za slová „na ktorý“ vkladajú slová „neudelil predpísaný súhlas príslušný orgán alebo zákonný zástupca alebo na ktorý“.

9.	V § 36 sa slová „§ 63 ods. 4 a 5“ nahrádzajú slovami „§ 63 ods. 3 a 4“, za  slová „§ 77,“ sa vkladajú slová „§ 87a ods. 5, § 142a ods. 8,“ a slová „§ 240 ods. 8“ sa nahrádzajú slovami „§ 240 ods. 9“ .

10.	V § 41 ods. 6 písm. d) sa za slová „politickej príslušnosti“ vkladá čiarka a slová „odborovej príslušnosti“.

11.	V § 43 ods. 1 písm. b) sa slová „a organizačnú časť“ nahrádzajú slovami „alebo časť obce“.

12.	V § 45 sa vypúšťajú odseky 5 a 6.

13.	V § 47 ods. 2 sa na konci pripája táto veta: „Zamestnávateľ je tiež povinný pri nástupe do zamestnania oboznámiť mladistvého zamestnanca, a v prípade fyzickej osoby vykonávajúcej ľahké práce uvedené v § 11 ods. 4 aj jej zákonného zástupcu, o možných rizikách vykonávanej práce a o prijatých opatreniach týkajúcich sa bezpečnosti a ochrany zdravia pri práci.“.

14.	V § 48 odsek 2 znie:
„(2) Pracovný pomer na určitú dobu možno dohodnúť najdlhšie na dva roky. Pracovný pomer na určitú dobu možno predĺžiť alebo opätovne dohodnúť v rámci dvoch rokov najviac dvakrát.“.

15.	V § 48 ods. 4 a 6 sa slová „do troch rokov alebo nad tri roky“ nahrádzajú slovami „do dvoch rokov alebo nad dva roky“.

16.	V § 48 sa vypúšťa odsek 9.

17.	V § 49a ods. 3 prvá veta znie: „Dohoda o zaradení na delené pracovné miesto uzatvorená medzi zamestnávateľom a zamestnancom musí byť písomná, inak je neplatná.“.
 
18.	V § 49a odsek 6 znie:
„(6) Dohodu podľa odseku 3 môže zamestnávateľ aj zamestnanec písomne vypovedať. Delené pracovné miesto zaniká uplynutím jedného mesiaca odo dňa oznámenia vypovedania dohody, ak sa zamestnávateľ nedohodne so zamestnancom inak.“.

19.	V § 53 ods. 2 prvej vete sa za slovom „roky“ vypúšťa čiarka a slová „alebo uhradí zamestnávateľovi primerané náklady, ktoré zamestnávateľ vynaložil na jeho prípravu na povolanie v učebnom odbore alebo v študijnom odbore“.

20.	V § 53 ods. 3 sa slová „prechádza záväzok zamestnanca podľa odseku 2 na nového zamestnávateľa, ktorý“ nahrádzajú slovami „nový zamestnávateľ“.

21.	V § 62 ods. 2 sa za slovo „je“ vkladá slovo „najmenej“.
                 
22.	V § 62 ods. 3 sa na konci uvádzacej vety pripája slovo „najmenej“.

23.	V § 62 ods. 4 a 6 sa za slovo „je“ vkladá slovo „najmenej“.

24.	V § 62 sa vypúšťa odsek 9.

25.	V § 63 ods. 1 písmeno a) znie: 
„a) sa zamestnávateľ alebo jeho časť
1. zrušuje,
2. premiestňuje a zamestnanec nesúhlasí so zmenou dohodnutého miesta výkonu práce,“.

26.	V § 63 ods. 1 písm. d) treťom bode sa vypúšťajú slová „osobitným predpisom alebo“.

27.	V § 63 ods. 1 písm. d) štvrtom bode sa slovo „dvoch“ nahrádza slovom „šiestich“.

28.	V § 63 sa vypúšťa odsek 3.

Doterajšie odseky 4 až 6 sa označujú ako odseky 3 až 5.

29.	V § 63 ods. 4 sa slová „odseku 4“ nahrádzajú slovami „odseku 3“.

30.	V § 64 ods. 3 písm. a) sa na konci pripájajú tieto slová: „prvom bode“.

31.	V § 68 ods. 2 sa slová „ods. 4 a 5“ nahrádzajú slovami „ods. 3 a 4“.

32.	V § 73 ods. l písm. b) a c) sa slová „viac ako“ nahrádzajú slovom „najmenej“.

33.	V § 73 ods. 7 sa vypúšťa posledná veta.

34.	Za § 73 sa vkladá § 74, ktorý vrátane nadpisu znie:
„§ 74
Účasť zástupcov zamestnancov pri skončení pracovného pomeru

Výpoveď alebo okamžité skončenie pracovného pomeru zo strany zamestnávateľa je zamestnávateľ povinný vopred prerokovať so zástupcami zamestnancov, inak sú výpoveď a okamžité skončenie pracovného pomeru neplatné. Zástupca zamestnancov je povinný prerokovať výpoveď alebo okamžité skončenie pracovného pomeru zo strany zamestnávateľa do desiatich kalendárnych dní odo dňa doručenia písomnej žiadosti zamestnávateľom. Ak v uvedenej lehote nedôjde k prerokovaniu, platí, že k prerokovaniu došlo.“.

35.	V § 76 odseky l a 2 znejú:
„(1) Zamestnancovi, s ktorým zamestnávateľ skončí pracovný pomer výpoveďou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume
a)	jeho priemerného mesačného zárobku, ak pracovný pomer zamestnanca trval najmenej jeden rok a menej ako päť rokov,
b)	dvojnásobku jeho priemerného mesačného zárobku, ak pracovný pomer zamestnanca trval najmenej päť rokov a menej ako desať rokov,
c)	trojnásobku jeho priemerného mesačného zárobku, ak pracovný pomer zamestnanca trval najmenej desať rokov.

(2) Zamestnancovi, s ktorým zamestnávateľ skončí pracovný pomer dohodou z dôvodov uvedených v § 63 ods. l písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume
a)	jeho priemerného mesačného zárobku, ak pracovný pomer zamestnanca trval menej ako jeden rok,
b)	dvojnásobku jeho priemerného mesačného zárobku, ak pracovný pomer zamestnanca trval najmenej jeden rok a menej ako päť rokov,
c)	trojnásobku jeho priemerného mesačného zárobku, ak pracovný pomer zamestnanca trval najmenej päť rokov.“.

36.	V § 76 sa vypúšťa odsek 3.

Doterajšie odseky 4 až 8 sa označujú ako odseky 3 až 7.
 
37.	V § 76 ods. 4 sa za prvú vetu vkladá nová druhá veta, ktorá znie: „Na účely určenia času podľa poskytnutého odstupného podľa prvej vety jeden priemerný mesačný zárobok poskytnutého odstupného zodpovedá času jedného mesiaca.“. 

38.	V § 76 ods. 7 sa slová „odsekov 1 a 4“ nahrádzajú slovami „odsekov 1 a 2“.

39.	V § 76a sa za odsek 2 vkladá nový odsek 3, ktorý znie:
„(3) Zamestnávateľ poskytne zamestnancovi odchodné aj vtedy, ak na základe žiadosti podľa odseku 2 zamestnancovi nárok na predčasný starobný dôchodok vznikol do desiatich pracovných dní po skončení pracovného pomeru.“.

Doterajší odsek 3 sa označuje ako odsek 4.

40.	V § 79 odsek 2 znie:
„(2) Ak celkový čas, za ktorý by sa mala zamestnancovi poskytnúť náhrada mzdy, presahuje 12 mesiacov, môže súd na žiadosť zamestnávateľa jeho povinnosť nahradiť mzdu za čas presahujúci 12 mesiacov primerane znížiť, prípadne náhradu mzdy zamestnancovi vôbec nepriznať.“.

41.	V § 83 ods. 2 prvej vete sa bodkočiarka nahrádza bodkou a vypúšťajú sa slová „toto právo môže zamestnávateľ písomne uplatniť najneskôr do desiatich pracovných dní od oznámenia podľa odseku 1.“.

42.	V § 85 odsek 8 znie:
„(8) Pracovný čas, ktorý zamestnávateľ ustanoví podľa odsekov 1, 5 až 7, je ustanovený týždenný pracovný čas. Pracovný čas, ktorý je zamestnanec povinný odpracovať v príslušnom týždni po rozvrhnutí ustanoveného týždenného pracovného času, je určený týždenný pracovný čas.“. 

43.	V § 85a ods. 1 sa vypúšťajú slová „alebo o vedúceho zamestnanca v priamej riadiacej pôsobnosti štatutárneho orgánu alebo člena štatutárneho orgánu alebo vedúceho zamestnanca, ktorý je v priamej riadiacej pôsobnosti tohto vedúceho zamestnanca“.

44.	V § 85a ods. 4 sa slovo „doručenia“ nahrádza slovom „oznámenia“.

45.	V § 86 ods. 2 sa slovo „spravidla“ nahrádza slovom „najviac“.

46.	V § 87 ods. 2 prvá veta znie: „Zamestnávateľ môže v kolektívnej zmluve alebo po dohode so zástupcami zamestnancov rozvrhnúť pracovný čas nerovnomerne na jednotlivé týždne na obdobie dlhšie ako štyri mesiace, najviac na obdobie 12 mesiacov, ak ide o činnosti, pri ktorých sa v priebehu roka prejavuje rozdielna potreba práce.“.

47.	V § 87a ods. 1 sa za slová „zaviesť len“ vkladajú slová „kolektívnou zmluvou alebo“.  

48.	V § 88 ods. 1 sa slovo „prerokovaní“ nahrádza slovom „dohode“.

49.	V § 93 ods. 5 sa za slová „dva týždne“ vkladá slovo „najmenej“.

50.	V § 97 ods. 5 sa za slovo „nariadiť“ vkladajú slová „alebo dohodnúť so zamestnancom“.

51.	V § 97 ods. 7 sa slová „150 hodín“ nahrádzajú slovami „100 hodín“.

52.	V § 97 ods. 10 sa vypúšťa druhá veta.

53.	V § 97 sa vypúšťa odsek 12.

Doterajší odsek 13 sa označuje ako odsek 12.

54.	V § 98 ods. 1 sa slová „5. hodinou“ nahrádzajú slovami „6. hodinou“.

55.	V § 103 ods. 2 sa za slovo „dovŕši“ vkladá slovo „najmenej“.

56.	V § 106 ods. 3 sa slová „Ministerstvo práce, sociálnych vecí a rodiny Slovenskej republiky po dohode s Ministerstvo zdravotníctva Slovenskej republiky“ nahrádzajú slovami „Ministerstvo zdravotníctva Slovenskej republiky po dohode s Ministerstvom zahraničných vecí Slovenskej republiky“.

57.	V § 113 ods. 2 sa na konci pripájajú tieto vety: „Ak zamestnávateľ neurčí zamestnancovi čerpanie dovolenky najneskôr do 30. júna nasledujúceho kalendárneho roka tak, aby zamestnanec vyčerpal dovolenku do konca tohto kalendárneho roka, čerpanie dovolenky si môže určiť zamestnanec. Toto čerpanie dovolenky je zamestnanec povinný oznámiť zamestnávateľovi písomne, najmenej 14 dní vopred; uvedená lehota môže byť so súhlasom zamestnávateľa skrátená.“.

58.	V § 120 ods. 6 sa slová „všetky pracovné dni“ nahrádzajú slovami „určený týždenný pracovný čas“.

59.	V § 121 odsek 2 znie:
„(2) Zamestnávateľ môže písomne dohodnúť s vedúcim zamestnancom v priamej riadiacej pôsobnosti štatutárneho orgánu alebo člena štatutárneho orgánu, s vedúcim zamestnancom, ktorý je v priamej riadiacej pôsobnosti tohto vedúceho zamestnanca, a so zamestnancom, ktorý vykonáva koncepčné, systémové, tvorivé, metodické alebo obchodné činnosti, riadi, organizuje alebo koordinuje zložité procesy alebo rozsiahle súbory veľmi zložitých zariadení, že vo výške mzdy bude zohľadnená prípadná práca nadčas, najviac však v úhrne 100 hodín v kalendárnom roku. V týchto prípadoch zamestnancovi za prácu nadčas nepatrí mzda ani mzdové zvýhodnenie za prácu nadčas podľa odseku 1 a zamestnanec nemôže za túto dobu čerpať náhradné voľno.“.

60.	V § 121 ods. 4 sa slovo „dvanástich“ nahrádza slovom „troch“.

61.	V § 121 ods. 5 sa vypúšťajú slová „v termíne“.

62.	V § 122 ods. 2 sa na konci pripájajú tieto vety: „U zamestnanca, ktorý je odmeňovaný mesačnou mzdou, sa čas čerpania náhradného voľna za prácu vo sviatok považuje za odpracovaný čas, za ktorý mu patrí mzda; tomuto zamestnancovi náhrada mzdy za čas čerpania náhradného voľna za prácu vo sviatok nepatrí. V kolektívnej zmluve alebo v pracovnej zmluve možno dohodnúť, že aj u zamestnanca, ktorý je odmeňovaný mesačnou mzdou, sa bude postupovať podľa štvrtej vety.“.

63.	V § 131 ods. 2 písm. h) sa slová „ods. 5“ nahrádzajú slovami „ods. 4“.

64.	V § 133 odsek 3 znie:
„(3) Ak zavádzanie a zmeny noriem spotreby práce nie sú dohodnuté v kolektívnej zmluve, zamestnávateľ zavádza normy a vykonáva ich zmeny až po dohode so zástupcami zamestnancov; ak k dohode nedôjde do 15 dní od predloženia návrhu, rozhodne príslušný  inšpektorát práce podľa osobitného predpisu.“.

65.	V § 134 ods. 1 sa na konci pripája táto veta: „Do zúčtovanej mzdy podľa prvej vety sa nezahŕňa mzda za neaktívnu časť pracovnej pohotovosti na pracovisku (§ 96 ods. 3) a do obdobia odpracovaného zamestnancom sa nezahŕňa čas neaktívnej časti pracovnej pohotovosti na pracovisku.“.

66.	V § 137 sa odsek 4 dopĺňa písmenom k), ktoré znie:
„k) pri uložení pracovnej povinnosti v čase vojny, vojnového stavu, výnimočného stavu a núdzového stavu podľa osobitného predpisu.“.

67.	V § 141 ods. 5 sa slovo „Pri“ nahrádza slovami „Na účely určenia celkového rozsahu pracovného voľna poskytnutého zamestnancovi v kalendárnom roku pri“.

68.	§ 141a vrátane nadpisu znie:
„§ 141a
Dočasné prerušenie výkonu práce

Ak je zamestnanec dôvodne podozrivý zo závažného porušenia pracovnej disciplíny a jeho ďalší výkon práce by ohrozoval dôležitý záujem zamestnávateľa, môže zamestnávateľ po prerokovaní so zástupcami zamestnancov zamestnancovi dočasne, najdlhšie na jeden mesiac, prerušiť jeho výkon práce. Zamestnancovi po dobu dočasného prerušenia výkonu práce patrí náhrada mzdy v sume jeho priemerného zárobku.“.

69.	V § 142a ods. 1 sa slová „po prerokovaní“ nahrádzajú slovami „v kolektívnej zmluve alebo po dohode“.

70.	V § 142a odsek 5 znie:
„(5) Ak zamestnanec odpracúva čas poskytnutého pracovného voľna podľa odseku 1, nejde o prácu nadčas.“.

71.	V 142a odsek 8 znie: 
„(8) Ak sa pracovný pomer skončil a zamestnanec neodpracoval pracovné voľno poskytnuté podľa odseku 1, zamestnávateľ nesmie mzdu podľa odseku 1 zraziť zo mzdy zamestnanca a ani dohodnúť jej vrátenie, ak tento zákon neustanovuje inak. Zamestnávateľ má právo uplatniť na súde vrátenie mzdy poskytnutej podľa odseku 1, ktorá zodpovedá nesplnenému záväzku podľa odseku 3, len ak sa pracovný pomer so zamestnancom skončil podľa § 63 ods. 1 písm. d) a e) alebo § 68 ods. 1; toto právo sa môže uplatniť najneskôr v lehote dvoch mesiacov odo dňa, keď sa pracovný pomer skončil.“.

72.	V § 144a ods. 1 písmeno d) znie:
„d) prekážky v práci z dôvodu nepriaznivých poveternostných vplyvov,“ .

73.	V § 144a ods. 2 písm. b) sa vypúšťajú slová „práce vo sviatok,“.

74.	V § 144a ods. 2 písmeno c) znie:
„c) počas ktorej si zamestnanec odpracúva prekážku v práci z dôvodu nepriaznivých poveternostných vplyvov,“.

75.	V § 150 ods. 2 sa slová „v danom zdravotníckom zariadení a ktorí u zamestnávateľa“ nahrádzajú slovami „u zamestnávateľa, u ktorého“.

76.	V § 185 sa vypúšťa odsek 3.

77.	V § 229 odsek 7 znie: 
„(7) Ak u zamestnávateľa pôsobia popri sebe odborová organizácia, zamestnanecká rada alebo zamestnanecký dôverník, odborovej organizácii patrí právo na kolektívne vyjednávanie, na spolurozhodovanie, na kontrolnú činnosť a na informácie a zamestnaneckej rade alebo zamestnaneckému dôverníkovi patrí právo na prerokovanie a na informácie.“.

78.	V § 230 sa vypúšťa odsek 3.

Doterajší odsek 4 sa označuje ako odsek 3.

79.	V § 231 sa vypúšťajú odseky 2 a 3.

Doterajšie odseky 4 až 7 sa označujú ako odseky 2 až 5.

80.	V § 233a ods. 1 sa za slovo „zamestnávateľom“ vkladá slovo „písomnú“.

81.	V § 234 ods. 4 sa za slovo „zúčastní“ vkladá slovo „najmenej“.

82.	V § 235 ods. 1 písm. c) sa na konci pripájajú tieto slová: „ak sa hlasovania zúčastnilo najmenej 30 % všetkých zamestnancov,“.

83.	V § 236 ods. 1 písm. c) a ods. 2 písm. c) sa slovo „voľby“ nahrádza slovom „hlasovania“.

84.	V § 239 písm. a) sa slová „ods. 4“ nahrádzajú slovami „ods. 3“.

85.	V § 240 odsek 3 znie:
„(3) Zamestnávateľ poskytne zamestnancovi pracovné voľno s náhradou mzdy na výkon funkcie v odborovom orgáne na čas dohodnutý medzi zamestnávateľom a príslušným odborovým orgánom a na výkon funkcie člena zamestnaneckej rady alebo zamestnaneckého dôverníka na čas dohodnutý medzi zamestnávateľom a zamestnaneckou radou alebo zamestnaneckým dôverníkom. Ak k dohode nedôjde, zamestnávateľ poskytne pracovné voľno s náhradou mzdy v rozsahu
a)	4 hodín mesačne najmenej jednému zástupcovi odborového orgánu odborovej organizácie, ktorá má menej ako 50 členov zamestnaných u zamestnávateľa,
b)	12 hodín mesačne najmenej jednému zástupcovi odborového orgánu odborovej organizácie, ktorá má 50 a viac členov zamestnaných u zamestnávateľa,
c)	16 hodín mesačne najmenej jednému zástupcovi odborového orgánu odborovej organizácie, ktorá má 100 a viac členov zamestnaných u zamestnávateľa,
d)	4 hodín mesačne najmenej jednému členovi zamestnaneckej rady alebo zamestnaneckému dôverníkovi.“.

86.	V § 240 sa za odsek 3 vkladá nový odsek 4, ktorý znie:
„(4) Zamestnávateľ má právo skontrolovať, či zamestnanec využíva poskytnuté voľno podľa odseku 3 na účel, na ktorý bolo poskytnuté.“.

Doterajšie odseky 4 až 10 sa označujú ako odseky 5 až 11.

87.	V § 240 ods. 10 sa slová „odseku 8“ nahrádzajú slovami „odseku 9“.

88.	V § 240 ods. 11 sa slová „4 až 9“ nahrádzajú slovami „5 až 10“.

89.	Za § 252g sa vkladá § 252h, ktorý vrátane nadpisu znie:
„§ 252h
Prechodné ustanovenia účinné od 1. januára 2013

(1) Týmto zákonom sa spravujú aj pracovnoprávne vzťahy, ktoré vznikli pred l. januárom 2013. Právne úkony urobené pred l. januárom 2013 a nároky, ktoré z nich vznikli, sa posudzujú podľa predpisov účinných do 31. decembra 2012.

(2) Pracovný pomer na určitú dobu uzatvorený pred 1. januárom 2013 sa skončí uplynutím doby, na ktorú bol dohodnutý, ak k jeho skončeniu nedôjde iným spôsobom pred uplynutím tejto doby.

(3) Od 1. januára 2013 sa ustanovenie § 252g ods. 4 neuplatní.“.

Čl. II

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení zákona č. 330/2007 Z. z., zákona č. 643/2007 Z. z., zákona č. 215/2008 Z. z., zákona č. 466/2008 Z. z., zákona č. 317/2009 Z. z. a zákona č. 180/2011 Z. z. sa dopĺňa takto:

Za § 96 sa vkladá § 96a, ktorý znie:
„§ 96a
 
Cesta štátneho zamestnanca alebo zamestnanca orgánu sociálnoprávnej ochrany detí a sociálnej kurately podľa § 73 ods. 2 a 3 na miesto priameho výkonu opatrenia sociálnoprávnej ochrany detí a sociálnej kurately a cesta späť, ak je vykonávaná nad určený týždenný služobný čas alebo týždenný pracovný čas vyplývajúci z vopred určeného rozvrhnutia pracovného času a mimo rámca rozvrhu pracovných zmien, sa považuje za prácu nadčas. Za prácu nadčas podľa prvej vety patrí štátnemu zamestnancovi a zamestnancovi náhradné voľno. Na ostatné štátnozamestnanecké vzťahy a pracovnoprávne vzťahy zamestnanca podľa prvej vety sa vzťahujú osobitné predpisy.74a)“.

Poznámka pod čiarou k odkazu 74a znie:
„74a) Zákonník práce. 
Zákon č. 552/2003 Z. z. o výkone práce vo verejnom záujme v znení neskorších predpisov.
Zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.“.

Čl. III

Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z., zákona č. 462/2007 Z. z., zákona č. 555/2007 Z. z., zákona č. 400/2009 Z. z., zákona č. 52/2010 Z. z., zákona č. 67/2010 Z. z., zákona č. 182/2011 Z. z., zákona č. 223/2011 Z. z., zákona č. 254/2011 Z. z., zákona č. 257/2011 Z. z. a zákona č. 469/2011 Z. z. sa mení takto:

V § 7 odsek 9 znie:
„(9) Inšpektorát práce rozhoduje, ak nedošlo k dohode podľa osobitného predpisu,18d) o pravidlách o bezpečnosti a ochrane zdravia pri práci, ktoré má zamestnávateľ vydať, a o zavedení noriem spotreby práce a o ich zmenách u zamestnávateľa.“.

Poznámka pod čiarou k odkazu 18d znie:
„18d) § 39 ods. 2 a § 133 ods. 3 Zákonníka práce.“.

Čl. IV

Zákon č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z., zákona č. 500/2010 Z. z., zákona č. 505/2010 Z. z., zákona č. 547/2010 Z. z., zákona č. 33/2011 Z. z., zákona č. 48/2011 Z. z., zákona č. 220/2011 Z. z., zákona č. 257/2011 Z. z. a zákona č. 503/2011 Z. z. sa mení a dopĺňa takto:

1.	V § 67 ods. 1 sa za slovo „dosiahne“ vkladá slovo „najmenej“.

2.	V § 120 sa za slová „§ 11a ods. 1,“ vkladajú slová „§ 13 ods. 4,“, slová „§ 63 ods. 4 až 6“ sa nahrádzajú slovami „§ 63 ods. 3 až 5“, za slová „§ 72,“ sa vkladajú slová „§ 74,“, slová „§ 76 ods. 4, 5 a 7“ sa nahrádzajú slovami „§ 76 ods. 3, 4 a 6“ a slová „§ 230, § 231 ods. 1, 4 až 6, § 232, § 233“ sa nahrádzajú slovami „§ 230 až 233“.

Čl. V

Tento zákon nadobúda účinnosť 1. januára 2013.